Diari Oficial de la Generalitat Valenciana


Sumari del DOGV 4524, del 18-06-2003 (2003/7183)

Notificacions de la provisió de constrenyiment.
-----------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/7183


Organisme emissor
:   Agència Estatal d'Administració Tributària. Delegació de Malaga

Tipus de document
:   Anunci

Notificacions de la provisió de constrenyiment. [2003/M7183]
  
Mitjançant el present edicte, i ja que els deutors compresos en la relació que a continuació s'inserix, no han pogut ser trobats als domicilis que figuren en els registres de l'administració tributària o que s'han al·legat diferents causes per a no rebre les notificacions per les persones que la legislació autoritza per a fer-se'n càrrec, se'ls fa saber que:
  
Es notifica als deutors, d'acord amb l'article 103 del Reglament General de Recaptació (Reial Decret 1.684/1990, de 20 de desembre), que havent satisfet el deute una vegada iniciat el període executiu i abans d'haver-se notificat la corresponent provisió de constrenyiment, de conformitat amb l'establit en l'article 127 de la Llei General Tributària, el cap de la Dependència de Recaptació ha acordat:
  
«En ús de les facultats que em conferixen els articles 100, 106 i 169 del Reglament General de Recaptació, liquide el recàrrec de constrenyiment pel 20% de l'import del deute pendent o el 10% de l'import del deute ingressat en període executiu i dicte provisió de constrenyiment perquè es procedisca executivament contra el patrimoni o garanties dels deutors, en cas de no produir-se l'ingrés del dit recàrrec en els terminis indicats en l'article 108 de l'esmentat reglament.»
  
Recursos:
  
Recurs de reposició davant l'òrgan que ha dictat la provisió de constrenyiment, en el termini de 15 dies a comptar des del següent al del rebut d'esta notificació o reclamació economicoadministrativa, davant el tribunal competent de la dita jurisdicció, en el mateix termini, sense que puguen alternar-se ambdós recursos.
  
Motius d'impugnació:
  
El procediment de constrenyiment podrà impugnar-se pels següents motius (art. 138.1 de la Llei General Tributària i art. 99.1 del Reglament General de Recaptació).
  
- Pagament o extinció del deute.
  
- Prescripció.
  
- Ajornament.
  
- Falta de notificació de la liquidació o anul·lació o suspensió d'esta.
  
- Defecte formal en el títol expedit per a l'execució.
  
Suspensió del procediment:
  
El procediment de constrenyiment, encara que s'interpose recurs, solament se suspendrà en els termes i les condicions que indica l'article 101 del Reglament General de Recaptació (Reial Decret 1.684/1990, de 20 de desembre).
  
Sol·licitud d'ajornament:
  
D'acord amb l'establit en l'article 48 del Reglament General de Recaptació, es podrà ajornar o fraccionar el pagament dels deutes en període executiu.
  
La presentació de les sol·licituds d'ajornament o fraccionament s'efectuarà a la delegació o administracions de l'Agència Estatal d'Administració Tributària del territori en què haja d'efectuar-se el pagament.
  
Lloc de pagament:
  
En l'entitat que presta el servici de caixa de la delegació o administració de l'AEAT.
  
Interessos de demora:
  
Les quantitats que es deuen, exclòs el recàrrec de constrenyiment, produiran interessos de demora des del dia següent al del venciment del deute en període voluntari fins a la data del seu ingrés. El tipus d'interés es fixarà d'acord amb l'establit en els articles 58 de la Llei General Tributària i 36 de la Llei General Pressupostària, segons es tracte de deutes tributaris o no tributaris respectivament.
  
Costes:
  
En cas de produir-se costes en el procediment, l'administració repercutirà els seu import al deutor, d'acord amb l'establit en els articles 153 i 157 del Reglament General de Recaptació.
  
Terminis per a efectuar l'ingrés:
  
(Art. 108 del Reglament General de Recaptació).
  
a) Rebuda la notificació entre els dies 1 i 15 de cada mes, fins el 20 del dit mes, o immediat hàbil posterior.
  
b) Rebuda la notificació entre els dies 16 i últim de cada mes, fins el 5 del mes següent, o immediat hàbil posterior.
  
Personació de l'interessat:
  
Es fa saber al deutor que pot comparéixer, per ell mateix o mitjançant un representant, en l'expedient executiu que se li seguix. Transcorreguts huit dies des de la publicació del present anunci sense personar-se l'interessat, se'l tindrà per notificat de totes les successives diligències fins que finalitze la substanciació del procediment sense perjudici del dret que té a comparéixer.
  
Màlaga, 12 de maig de 2003.- El cap del Servici de Recaptació: Juan Manuel Moreno Ruiz.